Mustapekka Areena

Mustapekka Areena (aikaisemmalta sponsorinimeltään Fair Pay Areena) on Helsingissä, Oulunkylän liikuntapuistossa sijaitseva stadion. Jalkapalloseura Gnistan pelaa siellä kotiottelunsa. Alkuperäinen urheilukenttä valmistui vuonna 1934.

Oulunkylän jalkapallokentästä kunnostettiin elo-syyskuun 2006 aikana lämmitettävä tekonurmikenttä. Samalla Oulunkylän liikuntapuiston kenttä nimettiin Fair Pay Areenaksi hankkeen tukijan, luotonhallinnan ja perinnän asiantuntijayritys Intrum Justitia Oy:n sloganin mukaan. Vuonna 2010 kentän yhteyteen rakennettiin katettu katsomo sauna-, pukuhuone-, kahvio- ja kokoustiloineen. Katsomossa on tilaa 1 100 hengelle. Lämmityksen ansiosta kenttä on ympärivuotisessa käytössä.

Stadionin hallinnointi siirtyi IF Gnistanille huhtikuussa 2017. Stadion on nimetty Gnistanin sponsorin K-Supermarket Mustapekan mukaan.

Lähteet 

Suomen yleisurheilustadionit
Suomen jalkapallostadionit
Helsingin urheilupaikat
Oulunkylä